## ΕΛΛΗΝΙΚΗ ΔΗΜΟΚΡΑΤΙΑ

## ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ

### Πρόγραμμα συνένωσης αρχείων Μηνιαίων Βεβαιώσεων Αποδοχών ή συντάξεων, Μηνιαίων Βεβαιώσεων αμοιβών από επιχειρηματική δραστηριότητα, Μηνιαίων Βεβαιώσεων εισοδημάτων από μερίσματα, τόκους, δικαιώματα.

Το παρόν πρόγραμμα μπορεί να χρησιμοποιηθεί για τη συνένωση αρχείων Μηνιαίων Βεβαιώσεων Αποδοχών ή συντάξεων, Μηνιαίων Βεβαιώσεων αμοιβών από επιχειρηματική δραστηριότητα και Μηνιαίων Βεβαιώσεων εισοδημάτων από μερίσματα, τόκους, δικαιώματα. Η συνένωση μπορεί να γίνει για δύο αρχεία κάθε φορά. Κατά τη συνένωση γίνεται έλεγχος ορθότητας των αρχείων και στη συνέχεια τα περιεχόμενά τους συνενώνονται. Σε περίπτωση που βρεθούν κοινές εγγραφές στα δύο αρχεία (ίδιος ΑΦΜ και κωδικός αποδοχών) το περιεχόμενό τους αθροίζεται

Για να συνενώσουμε δύο αρχεία, επιλέγουμε τον τύπο των αρχείων από τη λίστα στο κέντρο της οθόνης και στη συνέχεια πατάμε το πλήκτρο "Επιλογή Αρχείων". Μας ζητείται διαδοχικά:
-Να επιλέξουμε το 1ο αρχείο για συνένωση
-Να επιλέξουμε το 2ο αρχείο για συνένωση
-Να επιλέξουμε το όνομα και τη θέση του συνενωμένου αρχείου που θα παραχθεί
Στη συνέχεια τα αρχεία ελέγχονται και, εφόσον δεν εμφανιστεί κάποιο λάθος, συνενώνονται. Στο κάτω μέρος της οθόνης εμφανίζονται τα όποια μηνύματα προκύψουν κατά τη διαδικασία.

Μπορούμε να εκτυπώσουμε τα μηνύματα πατώντας το πλήκτρο «Εκτύπωση Αποτελεσμάτων».